วันที่3พ.ค. ที่ผ่านมาเราได้ไปฝังยาคุมกำเนิดแบบ3ปีครั้งที่2มา และเริ่มมีประจำเดือนกระปริดกระปรอยวันที่18พ.ค. หลังจากที่ไม่ได้มีประจำเดือนมานานกว่า3ปีเพราะก่อนหน้านี้ได้ฝังยาคุมและให้นมบุตรประกอบกันมาเรื่อยๆ จากวันที่18พ.ค.- จนถึงวันนี้ วันที่5มิ.ย. ประจำเดือนก็ยังมาทุกวันแบบกระปริดกระปรอยเป็นเวลา19วันแล้ว สีประจำเดือนมีสีคล้ายช็อคโกแลตอ่อนไปจนถึงออกเข้มเล็กน้อย มีกลิ่นคาวเลือดปกติ มีอาการปวดท้องหน่วงนิดหน่อยในบางวัน นอกนั้นปกติดีทุกอย่าง อยากทราบว่ามันเป็นเพราะฝังยาคุมหรือเพราะอย่างอื่นค่ะ แค่อยากทราบว่ามันปกติดีและไม่ได้บ่งบอกถึงอันตรายใช่ไหม
สวัสดีค่ะ ผลข้างเคียงของยาฝังคุมกำเนิดประมาณ 1 ใน 5 ราย จะไม่มีประจำเดือนมาประมาณ 1 ใน 5 ราย จะมีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้วประมาณ 3 ใน 5 ราย จะมีประจำเดือนมาแบบกะปริดกะปรอย แต่จะมีปริมาณน้อยๆดังนั้นหากได้ฝังยาคุมกำเนิดครั้งที่ 2 ในวันที่ 3 พ.ค.ดังกล่าว และมีเลือดออกกะปริดกะปรอยมาตั้งแต่วันที่ 18 พ.ค.นั้น น่าจะเป็นผลข้างเคียงของยาฝังคุมกำเนิดได้ค่ะ ซึ่งเลือดที่ออกจะค่อยๆ ลดน้อยลง และมาห่างขึ้นเรื่อยๆ เมื่อเวลาผ่านไปซักระยะค่ะ ซึ่งอาจใช้อาจนานหลายเดือนได้ หากเลือดที่ออกมีปริมาณไม่มาก และไมีปวดท้องรุนแรง ก็ไม่ถือว่าอันตรายแต่อย่างใดค่ะแต่หากมีเลือดออกทุกวันในปริมาณมาก มีปวดท้องน้อยมาก แนะนำควรไปพบแพทย์เพื่อตรวจว่าเกิดจากสาเหตุอื่นหรือไม่ เช่น เกิดการตั้งครรภ์ขึ้น มีติ่งเนื้อในเยื่อบุโพรงมดลูกมีการติดเชื้อในโพรงมดลูก หรือเกิดจากการเเข็งตัวของเลือดผิดปกติ เป็นต้น